ตลาดฯพักซื้อขาย TICON ชั่วคราว! รอแจงข้อมูล “เสี่ยเจริญ” ฮุบหุ้นเข้าข่ายเทนเดอร์ฯ
ตลาดฯ พักซื้อขาย TICON ชั่วคราว! รอแจงข้อมูล "เสี่ยเจริญ" ฮุบหุ้นเข้าข่ายเทนเดอร์ฯ 
30 ม.ค. 2561

ตลาดหลักทรัพย์แห่งประเทศไทย (ตลท.) สั่งหยุดพักการซื้อขายหลักทรัพย์บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON โดยขึ้นเครื่องหมาย H เนื่องด้วยปรากฏสารสนเทศในหนังสือพิมพ์เกี่ยวกับบริษัท สวนอุตสาหกรรมโรจนะ จำกัด (มหาชน) หรือ ROJNA ซึ่งเป็นผู้ถือหุ้นใหญ่ของ TICON อยู่ระหว่างการพิจารณาขายหลักทรัพย์ TICON ที่ถืออยู่ 478.70 ล้านหุ้น หรือ 26.10% ให้กับบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด (ปัจจุบันเป็นผู้ถือหุ้นใน TICON 40.07%ท)
โดยข้อมูลดังกล่าวมีนัยสำคัญต่อการเปลี่ยนแปลงโครงสร้างและอาจต้องและอาจต้องมีการทำคำเสนอซื้อหลักทรัพย์ (Tender Offer) แต่ตลาดหลักทรัพย์ยังไม่ได้รับทราบข้อเท็จจริงในเรื่องดังกล่าว
ดังนั้น ตลท. จึงหยุดพักการซื้อขายหลักทรัพย์ของ TICON เป็นการชั่วคราวตั้งแต่การซื้อขายรอบเช้าของวันที่ 30 มกราคม 2561 เป็นต้นไป จนกว่าบริษัทจะได้ชี้แจงหรือเปิดเผยสารสนเทศสำคัญและผลกระทบต่อบริษัทมายังตลาดหลักทรัพย์ฯ ได้